3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

ผลิตภัณฑ์ของบริษัทแบ่งออกเป็น 2 สายการผลิต

1.  สายการฉีดพลาสติก พ่นสี พิมพ์สี และประกอบชิ้นส่วนพลาสติกครบวงจร

  (Injection Moulding, Spray Painting, Silk-Screen & Hot Stamping and
  Sub Assembly)

บริษัทเป็นผู้ให้บริการผลิตชิ้นส่วนพลาสติกด้วยกระบวนการฉีดขึ้นรูปพลาสติก
ภายหลังจากการฉีดขึ้นรูปแล้ว ชิ้นส่วนพลาสติกบางชนิดจะผ่านไปสู่กระบวนการอื่น เช่น การพ่นสี
(Spray Painting) การพิมพ์สี (Silk-Screen & Hot Stamping)
รวมถึงการประกอบชิ้นส่วนพลาสติก (Sub Assembly)
โดยบริษัทแบ่งสายการผลิตชิ้นส่วนพลาสติกออกเป็น 3 กลุ่ม ดังนี้

กลุ่มที่ 1 ชิ้นส่วนพลาสติกสำหรับอุตสาหกรรมยานยนต์

ผลิตภัณฑ์ของบริษัทในกลุ่มนี้ เช่น แผงหน้ากระจังต่าง ๆ ฝาครอบล้อ ยางกันโคลน
ฝาครอบเครื่องยนต์ ชุดแผงยึดหม้อน้ำ เป็นต้น

กลุ่มที่ 2 ชิ้นส่วนพลาสติกสำหรับอุตสาหกรรมเครื่องใช้ไฟฟ้า

ผลิตภัณฑ์ของบริษัทในกลุ่มนี้ เช่น ชิ้นส่วนภายนอกและภายในของตู้เย็น เครื่องปรับอากาศ
เครื่องซักผ้า เครื่องรับโทรทัศน์ และเครื่องเสียง เป็นต้น

กลุ่มที่ 3 ชิ้นส่วนพลาสติกสำหรับอุตสาหกรรมอื่น ๆ

ผลิตภัณฑ์ของบริษัทในกลุ่มนี้ จะเป็นชิ้นส่วนพลาสติกที่เป็นส่วนประกอบของ
บรรจุภัณฑ์สำหรับสินค้าอุปโภคบริโภค เช่น กระปุกสำลี เป็นต้น

2.  สายการออกแบบผลิตและซ่อมแซมแม่พิมพ์สำหรับการฉีดพลาสติก

  (Mould Design, Making and Repairing)

ก) การออกแบบและผลิตแม่พิมพ์

บริษัทเป็นผู้ให้บริการออกแบบ และผลิต แม่พิมพ์สำหรับการฉีดพลาสติก บริษัทมี
ทีมออกแบบและผลิตแม่พิมพ์โดยผู้เชี่ยวชาญที่มีประสบการณ์ในการผลิตแม่พิมพ์มากกว่า 10 ปี
ประกอบกับบริษัทได้นำระบบคอมพิวเตอร์ CAD-CAM มาใช้ในการออกแบบและผลิตแม่พิมพ์

ข) การซ่อมแซมแม่พิมพ์

นอกจากการให้บริการผลิตแม่พิมพ์แล้วบริษัทยังให้บริการซ่อมแซมแม่พิมพ์ที่ชำรุด ที่เกิดจากการใช้งาน
ซึ่งการให้บริการในส่วนการซ่อมแซมแม่พิมพ์นี้จะเป็นการสร้างความเชื่อมั่นในการบริการของบริษัท
เนื่องจากหากแม่พิมพ์ของลูกค้าเกิดชำรุดจากการผลิต
ทีมซ่อมแซมแม่พิมพ์ของบริษัทสามารถให้บริการซ่อมแซมได้ทันที
โดยไม่จำเป็นต้องนำส่งแม่พิมพ์ไปทำการซ่อมแซมนอกสถานที่ทำให้เสียเวลาในการผลิต
ดังนั้นลูกค้าของบริษัทจึงมีความมั่นใจในบริการผลิตชิ้นส่วนพลาสติกของบริษัท

กระบวนการผลิตชิ้นส่วนพลาสติกของบริษัท

บริษัทมีขั้นตอนของกระบวนการผลิตชิ้นส่วนพลาสติก แสดงภาพผังกระบวนการต่อไปนี้

[][][][][][][]

การส่งเสริมการลงทุนจากสำนักงานคณะกรรมการส่งเสริมการลงทุน (BOI)

บริษัท ที.กรุงไทยอุตสาหกรรม จำกัด (มหาชน)
ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI) ในเขต 3
(จังหวัดปราจีนบุรี) สำหรับโรงงานแห่งที่ 2 ซึ่งตั้งสถานประกอบการอยู่ในเขตอุตสาหกรรม
ซึ่งเริ่มรับรู้รายได้จากการประกอบกิจการในเดือนเมษายน 2547
โดยสรุปสาระสำคัญที่ได้รับการส่งเสริม ดังนี้

1.  ได้รับยกเว้นอากรขาเข้า สำหรับเครื่องจักรใหม่ที่ใช้ในกิจการ

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน เป็นระยะเวลา 8 ปี นับจากวันที่เริ่มมีรายได้จาก การประกอบกิจการ

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณ
    เพื่อเสียภาษีเงินได้ตลอดระยะเวลาที่ได้รับการส่งเสริมได้รับยกเว้นภาษีเงินได้นิติบุคคล

4.  ได้รับยกเว้นอากรขาเข้า สำหรับวัตถุดิบหรือวัสดุจำเป็น สำหรับส่วนที่ผลิต เพื่อการส่งออก
    เป็นระยะเวลา 5 ปี นับแต่วันนำเข้าครั้งแรก

3.2 การตลาดและภาวการณ์แข่งขัน

  3.2.1. การตลาด

กลยุทธ์การตลาด

จากการดำเนินธุรกิจเป็นระยะเวลา 30 ปี
ทำให้บริษัททราบถึงความต้องการของกลุ่มลูกค้าของบริษัทว่า
ลูกค้าส่วนใหญ่ไม่ได้มุ่งเน้นด้านราคาเพียงอย่างเดียว
แต่มุ่งเน้นด้านความน่าเชื่อถือและความไว้วางใจในคุณภาพของสินค้าและความสามารถในการให้บริการ
ดังนั้น บริษัทจึงใช้กลยุทธ์การตลาดที่มุ่งเน้นในการตอบสนองตามความต้องการของลูกค้า
ทั้งในระยะสั้นและระยะยาว โดยกำหนดเป็นนโยบายของบริษัทไว้ดังนี้

Q (Quality) :
คุณภาพของผลิตภัณฑ์ของบริษัทต้องได้มาตรฐานและมีคุณภาพเป็นที่ยอมรับของลูกค้าและมีคุณภาพที่สามารถแข่งขันกับผู้ผลิตรายอื่นได้

C (Cost) : ต้นทุนการผลิตต่ำกว่าอุตสาหกรรม บริษัทเน้นการควบคุมค่าใช้จ่ายในการผลิต
โดยการเพิ่มผลิตผลของการผลิตและลดปริมาณของเสียจากการผลิตให้ต่ำที่สุด

D (Delivery) : การจัดส่งสินค้าที่มีประสิทธิภาพสามารถจัดส่งสินค้าได้ตรงตามเวลา
และใช้ระยะเวลาการ ส่งมอบสั้น
โดยบริษัทได้มีการจัดตั้งหน่วยบริการการจัดส่งที่สามารถจัดส่งสินค้าได้อย่าง ตรงเวลา

M (Management) :
การบริหารงานอย่างมีประสิทธิภาพโดยมีการกำหนดนโยบายและกลยุทธ์การบริหาร
จากคณะกรรมการบริหาร
เพื่อใช้ในการเพิ่มประสิทธิภาพในการบริหารงานและกำหนดแนวทางการตลาด
โดยนำระบบมาตรฐานคุณภาพต่าง ๆ เข้ามาบริหารจัดการ เช่น QS 9000, ISO 9001 จนถึง
ISO/ TS 16949 (อยู่ในระหว่างการดำเนินการ) และ ISO 14000
(อยู่ในระหว่างการดำเนินการ) รวมถึง TPM และ TPS เป็นต้น

E (Engineering) :
ส่งเสริมและพัฒนาความสามารถทางวิศวกรรมของบริษัทให้ทันสมัยและพัฒนาไปสู่การร่วมออกแบบผลิตภัณฑ์กับลูกค้าเพื่อให้บริการได้อย่างครบวงจร
(One-Stop Service)

ลักษณะลูกค้าและกลุ่มลูกค้าเป้าหมายของบริษัท

บริษัทแบ่งกลุ่มลูกค้าเป้าหมายของบริษัท ออกเป็น 3 กลุ่ม ตามประเภทของผลิตภัณฑ์ ดังนี้

1.  ลูกค้ากลุ่มอุตสาหกรรมยานยนต์ ลูกค้ากลุ่มนี้ ได้แก่ บริษัทผู้ผลิตรถยนต์ชั้นนำต่าง ๆ
    รวมทั้งผู้ป้อนชิ้นส่วนยานยนต์ โดยมีสัดส่วนการจำหน่ายลูกค้ากลุ่มนี้ปี 2547 เท่ากับร้อยละ
    39.90 ของรายได้รวม

2.  ลูกค้ากลุ่มอุตสาหกรรมเครื่องใช้ไฟฟ้า ลูกค้ากลุ่มนี้ ได้แก่
    ผู้ผลิตเครื่องใช้ไฟฟ้าสำหรับใช้ในสำนักงานและในครัวเรือนต่าง ๆ โดยมีสัดส่วนการจำหน่ายปี
    2547 เท่ากับร้อยละ 53.98 ของรายได้รวม

3.  ลูกค้ากลุ่มอุตสาหกรรมอื่นๆ ลูกค้ากลุ่มนี้ ได้แก่ ผู้ผลิตสินค้าต่าง ๆ
    ที่ใช้พลาสติกเป็นส่วนประกอบ การจำหน่าย ปี 2547 เท่ากับร้อยละ 2.30 ของรายได้รวม

การจำหน่ายและช่องทางการจำหน่าย

บริษัทจำหน่ายสินค้าของบริษัทโดยตรงกับลูกค้า (End User)
โดยไม่ผ่านตัวแทนจำหน่ายและเป็นการจำหน่ายทั้งหมดภายในประเทศ
แต่สินค้าของบริษัทบางส่วนจะถูกนำไปประกอบและจำหน่ายไปยังต่างประเทศ (Indirect
Export) ในรูปแบบของสินค้าสำเร็จรูปและชิ้นส่วน
ซึ่งลูกค้าของบริษัทส่วนใหญ่เป็นบริษัทของประเทศญี่ปุ่น
ซึ่งโดยปรกติจะมีบริษัทในเครือเป็นผู้ผลิตหรือจัดหาสินค้าให้ แต่จากประสบการณ์และผลงาน
ที่ผ่านมาของบริษัท
ทำให้ผลิตภัณฑ์ชิ้นส่วนพลาสติกของบริษัทเป็นที่ยอมรับของผู้ผลิตยานยนต์และผู้ผลิตเครื่องไฟฟ้าชั้นนำจากประเทศญี่ปุ่น
เนื่องจากบริษัทได้เรียนรู้ระบบการทำงานของบริษัทญี่ปุ่นและนำมาพัฒนาผลิตภัณฑ์และการทำงานของบริษัทให้สามารถให้บริการได้เท่าเทียมกับบริษัทญี่ปุ่น
ประกอบกับบริษัทมีการพัฒนาบุคลากรทุกระดับ รวมถึงมาตรฐานในการผลิตตลอดเวลา
และมีการทำงานร่วมกันอย่างใกล้ชิดกับลูกค้า ทำให้ทราบถึงความต้องการของลูกค้าเป็นอย่างดี
ซึ่งทำให้บริษัทเป็นผู้ผลิตชิ้นส่วนพลาสติกยานยนต์และเครื่องใช้ไฟฟ้าสัญชาติไทยที่ได้การยอมรับในเรื่องผลิตภัณฑ์และบริการ
และบริษัทสามารถเข้าไปเสนอบริการให้แก่ผู้ผลิตรายอื่นของทั้งสองกลุ่มอุตสาหกรรมได้

  3.2.2 ภาวะอุตสาหกรรมและการแข่งขัน

โครงสร้างอุตสาหกรรม

ผลิตภัณฑ์ชิ้นส่วนพลาสติกที่บริษัทผลิตและจำหน่ายให้กับลูกค้า เป็นชิ้นส่วนพลาสติกเพื่อ การพาณิชย์
(Engineering/Commercial Plastic) ซึ่งผลิตภัณฑ์ชิ้นส่วนพลาสติกประเภทนี้
เป็นธุรกิจอุตสาหกรรมสนับสนุน (Supporting Industry) ที่สำคัญ
เนื่องจากชิ้นส่วนพลาสติกดังกล่าว
จะนำไปประกอบเป็นสินค้าสำเร็จรูปและจัดจำหน่ายให้กับผู้บริโภคขั้นสุดท้าย (End Users)

ปัจจุบันธุรกิจการผลิตชิ้นส่วนพลาสติกแบบการฉีดขึ้นรูป (Injection Moulding)
ที่เป็นชิ้นส่วนพลาสติกเพื่อการพาณิชย์ เป็นอุตสาหกรรมการผลิตที่เติบโตอย่างรวดเร็ว
เนื่องจากสามารถทนต่อแรงบิด แรงกระแทก น้ำหนักเบา เป็นที่ต้องการของอุตสาหกรรมยานยนต์
รวมถึงอุตสาหกรรมเครื่องใช้ไฟฟ้าและอิเล็กทรอนิกส์
ซึ่งอุตสาหกรรมการผลิตชิ้นส่วนพลาสติกแบบการฉีดขึ้นรูป มีอัตราการใช้เม็ดพลาสติกเป็นอันดับ 2
คิดเป็นร้อยละ 22 ของยอดการการใช้เม็ดพลาสติกรวมทั้งหมด
ดังนั้นจะเห็นได้ว่าอุตสาหกรรมหลักที่มีความเกี่ยวข้องกับ การประกอบธุรกิจของบริษัท มีดังนี้

ภาวะอุตสาหกรรมพลาสติก

ปี 2547 ราคาเม็ดพลาสติกสูงขึ้นอย่างต่อเนื่องตามราคาน้ำมันดิบในตลาดโลก
โดยมีราคาสูงขึ้นอย่างรวดเร็วตั้งแต่เดือนสิงหาคม
อันเนื่องมาจากปริมาณความต้องการใช้น้ำมันที่จะเข้าสู่ช่วงหน้าหนาว
ในปลายปีของสหรัฐอเมริกามีมากขึ้น
ทำให้ราคาเม็ดพลาสติกที่จำหน่ายในประเทศเพิ่มสูงสุดในเดือนตุลาคมแล้ว
จึงคงรักษาระดับราคาไว้จนถึงเดือนพฤศจิกายน ซึ่งความต้องการซื้อน้ำมันเก็บไว้ใช้ลดลง
ทำให้ราคาเม็ดพลาสติก มีแนวโน้มที่ลดลง

[]

ราคาเฉลี่ยของเม็ดพลาสติก ในระหว่างปี 2547 จะมีราคาที่การขยับแตกต่างกันมาก
โดยเฉพาะราคาเม็ดพลาสติก LDPE จะมีค่าแตกต่างกันมากที่สุด ตั้งแต่ 37.83 - 62.50
บาทต่อกิโลกรัม รองลงมาเป็นเม็ดพลาสติก ABS มีราคา46.83 - 65.50 บาทต่อกิโลกรัม
เม็ดพลาสติก PP มีราคา 35.00 - 49.67บาทต่อกิโลกรัม
ราคาที่เพิ่มขึ้นอย่างรวดเร็วนี้ทำให้ต้นทุนการผลิตของผลิตภัณฑ์พลาสติกสูงขึ้น มีผลทำให้อุตสาหกรรม
ที่ใช้เม็ดพลาสติกเป็นวัตถุดิบหลัก ต้องแบกภาระในส่วนที่เพิ่มขึ้น
เป็นผลให้โรงงานที่ไม่สามารถควบคุมการผลิต บางแห่งต้องปิดกิจการไป

ด้านการส่งออกเม็ดพลาสติกใน ปี 2547 มีเพิ่มขึ้นร้อยละ 41.14 เป็นมูลค่า 125,900.8 ล้านบาท
จาก 89,204.8 ล้านบาทของระยะเดียวกันปี 2546 ส่วนการนำเข้าสูงขึ้นร้อยละ 27.99
เป็นมูลค่า 72,691.7 ล้านบาท จาก 56,794.4 ล้านบาทของระยะเวลาเดียวกันปี 2546
โดยเป็นการส่งออกและนำเข้าเม็ดพลาสติก โพลีอะซีทัล เป็นสัดส่วนสูงสุดร้อยละ 33.16 และ
22.68 ตามลำดับ ซึ่งการเพิ่มขึ้นของมูลค่าส่งออกและนำเข้าเป็นผลจากระดับราคาที่สูงขึ้น

[]

สภาวการณ์ของปี 2548 ราคาเม็ดพลาสติกจะยังทรงตัวในระดับใกล้เคียงกับช่วงปลายปี 2547
เมื่อราคาน้ำมันดิบในตลาดโลกยังทรงตัวตลาดส่งออกหลักได้แก่ ฮ่องกง จีน และเวียดนาม
มีแนวโน้มขยายตัว ส่วนการนำเข้าเม็ดพลาสติกขยายตัวเช่นกัน
เนื่องจากผลิตไม่พอเพียงและบางประเภทไม่มีการผลิต อย่างไรก็ตาม
ผู้ประกอบการได้ขยายกำลังการผลิตเพิ่มขึ้นเพื่อรองรับความต้องการแล้ว โดยมีปัจจัยสนับสนุน
ดังต่อไปนี้

-   ภาครัฐให้ความสำคัญแก่อุตสาหกรรมปิโตรเคมีเป็นหนึ่งใน 13 อุตสาหกรรมหลัก
    และกำหนดกลยุทธ์การพัฒนาอย่างต่อเนื่องในระยะ 15 ปี

-   คณะกรรมการส่งเสริมการลงทุนให้การสนับสนุนอย่างต่อเนื่อง

-   อุตสาหกรรมที่ใช้พลาสติกเป็นส่วนประกอบขยายตัวต่อเนื่อง เช่น อุตสาหกรรมรถยนต์
    เครื่องใช้ไฟฟ้าและอิเล็กทรอนิกส์ คอมพิวเตอร์ อุปกรณ์และส่วนประกอบ เป็นต้น

ภาวะอุตสาหกรรมยานยนต์

สภาวะอุตสาหกรรมยานยนตในชวงเดือน ( ม.ค. – ธ.ค.) ป 2547
มีปริมาณการผลิตรถยนตรวมจำนวน 930,628 คันเมื่อเปรียบเทียบกับชวงเดียวกันของป 2546
(753,058 คัน) มีอัตราเพิ่มขึ้นรอยละ 23.58 ยอดขายรถยนตในประเทศรวมจำนวน 626,026
คันเมื่อเปรียบเทียบกับชวงเดียวกันของป 2546 (533,176 คัน) เพิ่มขึ้นรอยละ 17.41
ยอดสงออกรถยนตจำนวน 324,731 คันเมื่อเปรียบกับชวงเดียวกันของป 2546 ( 235,042
คัน) เพิ่มขึ้นร้อยละ 38.17 สำหรับรายละเอียดต่างๆแสดงไว้ดังต่อไปนี้

[]

กราฟ แสดงยอดผลิตรถยนต์รวมทั้งปี และ การเปลี่ยนแปลงเพิ่มขึ้น / (ลดลง) เป็น ร้อยละ ( %
)

[]

ที่มา : สมาคมอุตสาหกรรมยานยนต์ไทย

การผลิตรถยนต์

ในปี 2547 ( ม.ค. – ธ.ค.) มีปริมาณการผลิตรถยนต์ทั้งสิ้น 928,081 คัน โดยแบ่งเป็น
รถยนต์นั่ง จำนวน 299,439 คัน รถกระบะ 1 ตัน จำนวน 588,979 คัน รถยนต์เพื่อการพาณิชย์
(ไม่รวมรถกระบะ 1 ตัน) จำนวน 34,753 คัน และรถยนต์นั่งตรวจการณ์ (OPV) จำนวน 4,910
คัน การผลิตรถยนต์รวมเมื่อเทียบกับช่วงเดียวกันของ ปี 2546 แล้วเพิ่มขึ้นร้อยละ 23.66
โดยประเภทรถยนต์ที่มีอัตราการผลิตเพิ่มขึ้นมากที่สุด คือ รถยนต์เพื่อ การพาณิชย์อื่น
(ไม่รวมรถกระบะ 1 ตัน) มีอัตราการผลิตเพิ่มขึ้น ร้อยละ 66.08 (13,828 คัน) รองลงมา คือ
รถกระบะ 1 ตัน มีอัตราการผลิตเพิ่มขึ้น ร้อยละ 25.06 (120,041 คัน) อันดับ 3 คือ รถยนต์นั่ง
มีอัตราการผลิตเพิ่มขึ้นร้อยละ 18.97 (47,755 คัน)
ส่วนรถยนต์ที่มีอัตราการผลิตลดลงเมื่อเทียบกับช่วงเดียวกันคือรถยนต์นั่ง ตรวจการณ์
มีอัตราลดลงร้อยละ 45.23 (4,055คัน)

[]

กราฟ แสดงยอดจำหน่ายรถยนต์รวมทั้งปี และ การเปลี่ยนแปลงเพิ่มขึ้น / (ลดลง) เป็น ร้อยละ (
% )

[]

ที่มา : สมาคมอุตสาหกรรมยานยนต์ไทย

การจำหน่ายรถยนต์ในประเทศ

ในปี 2547 (ม.ค. – ธ.ค.) มีปริมาณการจำหน่ายรถยนต์รวม 626,026 คัน ซึ่งคิดเป็นอัตรา
การเติบโตร้อยละ 17.41 เมื่อเทียบกับช่วงเดียวกันของปี 2546 (ตารางที่ 2)
โดยยี่ห้อที่สามารถขายได้เป็นอันดับ 1 คือ โตโยต้า ขายได้จำนวน 234,177 คัน
มีส่วนแบ่งการครองตลาด ร้อยละ 37.41 อันดับ 2 ได้แก่ อีซูซุ มียอดขายทั้งสิ้น 149,918 คัน
มีส่วนแบ่งการครองตลาดร้อยละ 23.95 และอันดับ 3 ได้แก่ ฮอนด้า มียอดขาย 75,005 คัน
มีส่วนแบ่งการครองตลาดร้อยละ 11.98 ซึ่งแบ่งตามประเภทรถได้ดังนี้ คือ

ส่วนแบ่งการครองตลาดของประเภทรถยนต์ในไทย รถกระบะ 1 ตัน ยังคงครองส่วนแบ่ง
การครองตลาดได้มากที่สุด ในปี 2547 ( ม.ค. – ธ.ค.) โดยมีส่วนแบ่งการครองตลาด ร้อยละ
58.93 รองลงมาคือ รถยนต์นั่ง ร้อยละ 33.40 รถยนต์เพื่อการพาณิชย์ (ไม่รวมรถกระบะ 1 ตัน)
ร้อยละ 5.76 และรถยนต์อื่น ๆ (รถขับเคลื่อน 4 ล้อ) ร้อยละ 1.91 ตามลำดับ

[]

ตลาดรถยนต์นั่ง มียอดขายทั้งสิ้น 203,052 คัน มีอัตราการเติบโตเมื่อเทียบกับช่วงเดียวกันของปี
2546 เพิ่มขึ้นร้อยละ 18.93 ในตลาดรถยนต์เพื่อการพาณิชย์ สามารถแยกประเภทย่อยได้ดังนี้

[]

[]

ตลาดรถกระบะ 1 ตัน ตลาดรถกระบะ 1 ตัน ซึ่งเป็นส่วนหนึ่งของรถยนต์เพื่อการพาณิชย์
และถือเป็นประเภทรถที่มีตลาดใหญ่ที่สุดของไทย มียอดขายทั้งสิ้น 368,911 คัน
ซึ่งมีอัตราการเติบโตเมื่อเทียบกับ ช่วงเดียวกันของปี 2546 เพิ่มขึ้นร้อยละ 19.34 (59,797 คัน)

[]

ตลาดรถบรรทุก ได้แก่ รถบรรทุกขนาดต่าง ๆ ประกอบด้วย รถบรรทุกน้อยกว่า 1 ตัน รถบรรทุก
1.5 ตัน รถบรรทุกขนาด 2-4 ตัน และรถบรรทุกขนาดใหญ่ มียอดขายจำนวน 14,439 คัน
เมื่อเทียบกับช่วงเดียวกันของปี 2546 แล้ว มีอัตราการเติบโตเพิ่มขึ้นร้อยละ 28.73 คือเพิ่มขึ้น
3,223 คัน

ตลาดรถโดยสาร (VAN & MICRO BUS) ในปี 2547 ( ม.ค. – ธ.ค.)
มียอดขายรถโดยสารทั้งสิ้นจำนวน 9,585 คัน เพิ่มขึ้นจากช่วงเดียวกันของปี 2546 ที่มียอดขาย
8,489 คัน จำนวน 1,096 คัน คิดเป็นอัตรา การเติบโตเพิ่มขึ้นร้อยละ 12.91

ตลาดรถขับเคลื่อน 4 ล้อ (FOUR WHEEL DRIVE) ในปี 2547 ( ม.ค. – ธ.ค.)
มียอดขายทั้งสิ้น 11,967 คัน เมื่อเทียบกับช่วงเดียวกันของปี 2546 ที่มียอดขาย 16,492 คัน
ลดลง 4,525 คัน มีอัตราการเติบโตลดลงร้อยละ 27.44 สำหรับตลาดรถขับเคลื่อน 4 ล้อในปี
2547 นี้ ฟอร์ด เป็นผู้ครองส่วนแบ่งตลาดมากที่สุด ร้อยละ 36.44 (4,361คัน) รองลงมาคือ
ฮอนด้า ร้อยละ 35.87 (4,293 คัน) และมาสด้า ร้อยละ 8.05 (963 คัน)

การส่งออกรถยนต์

ในปี 2547 (ม.ค. – ธ.ค.) มีการส่งออกรถยนต์ จำนวน 332,053 คัน
เพิ่มขึ้นจากช่วงเดียวกันของปี 2546 ร้อยละ 41.27 (97,011 คัน) สำหรับมูลค่าการส่งออก
รถยนต์ ในปี 2547 ( ม.ค. – ธ.ค.) นี้ มีมูลค่าทั้งสิ้น 149,232.80 ล้านบาท
มีมูลค่าเพิ่มขึ้นจากช่วงเดียวกันของปี 2546 ร้อยละ 8.01 (11,071.42 ล้านบาท)
รถยนต์ประเภทที่มีการส่งออกมากที่สุด ได้แก่ รถกระบะ รองลงมาคือ
รถยนต์นั่งประเทศที่ส่งออกหลัก ได้แก่ อินโดนีเซีย สิงคโปร์ ฟิลิปปินส์ ออสเตรเลีย และ ญี่ปุ่น

[]

สรุปในปี 2547 อุตสาหกรรมรถยนต์จะยังคงมีการเจริญเติบโตอย่างต่อเนื่องกว่า
ที่คาดการณ์ไว้ในช่วงต้นปี 2547 โดยมีปริมาณการผลิต 930,628 คัน จำหน่ายในประเทศ
626,026 คัน และส่งออก 324,731 คัน เพิ่มขึ้นจากปี 2546 ประมาณร้อยละ 23.58,
17.41และ 38.17 ตามลำดับ โดยมีปัจจัยสนับสนุน ได้แก่ การเจริญเติบโตของเศรษฐกิจไทยในปี
2547 ซึ่งมีการขยายตัวถึงร้อยละ 6 ซึ่งเป็นการสร้างความเชื่อมั่นให้กับผู้บริโภค
รวมทั้งการดำเนินนโยบายอัตราดอกเบี้ยต่ำอย่างต่อเนื่อง ทำให้ง่ายต่อการตัดสินใจซื้อ
และการแข่งขันในการส่งเสริมการจำหน่ายของค่ายรถยนต์ต่างๆ
ตลอดจนมีหลายบริษัทที่มีการส่งออกรถยนต์จากฐานการผลิตในประเทศไทยไปยังตลาดทั่วโลก

กราฟ แสดงยอดส่งออกรถยนต์รวมทั้งปี

  [][][][][]

ภาวะอุตสาหกรรมชิ้นส่วนยานยนต์

การส่งออกชิ้นส่วนยานยนต์

การส่งออกชิ้นส่วนยานยนต์รวมของไทยในปี 2547 (ม.ค. – ธ.ค.)
จากข้อมูลของกรมเจรจาการค้าระหว่างประเทศ มีมูลค่าการส่งออกรวมทั้งสิ้น 167,093.5
ล้านบาท ชิ้นส่วนรถยนต์ที่มีมูลค่าการส่งออก มากที่สุดได้แก่ ส่วนประกอบและอุปกรณ์ชิ้นส่วนอื่น ๆ
(61,422.10 ล้านบาท) เครื่องยนต์สันดาปภายในแบบลูกสูบ(49,507.00 ล้านบาท)
ยางยานพาหนะ (27,294.1 ล้านบาท) ชุดสายไฟรถยนต์ (12,410.60 ล้านบาท)
หม้อแบตเตอรี่และส่วนประกอบ (4,856.20 ล้านบาท)
เครื่องอุปกรณ์ไฟฟ้าสำหรับจุดระเบิดเครื่องยนต์และส่วนประกอบ (4,421.00 ล้านบาท)
กระจกนิรภัยและกระจกรถยนต์ (4,233.90 ล้านบาท) เพลาส่งกำลังและเพลา ข้อเหวี่ยง
(2,948.60 ล้านบาท) สำหรับตลาดส่งออกชิ้นส่วนยานยนต์ที่สำคัญของไทย ได้แก่ ญี่ปุ่น
สหรัฐอเมริกา มาเลเซีย แอฟริกาใต้ และ อินโดนีเซีย

สำหรับการส่งออกชิ้นส่วนยานยนต์ในส่วนที่บริษัทผู้ผลิตและประกอบรถยนต์ได้ทำการส่งออกในปี 2547
(ม.ค. – ธ.ค.) มูลค่าทั้งสิ้น 47,865.13 ล้านบาท เพิ่มขึ้นจากช่วงเดียวกันของปี 2546 ร้อยละ
32.96 (11,432.09 ล้านบาท) ชิ้นส่วนยานยนต์ที่มีการส่งออกมากที่สุดคือ OEM Parts
มีมูลค่าการส่งออกทั้งสิ้น 38,488.59 ล้านบาท รองลงมาคือ Engine มูลค่า 4,316.07 ล้านบาท
และ Spare parts มีมูลค่าการส่งออก 2,909.44 ล้านบาท

[]

กราฟ แสดงยอดส่งออกชิ้นส่วนยานยนต์รวมทั้งปี หน่วย : ล้านบาท

ที่มา : สมาคมอุตสาหกรรมยานยนต์ไทย

การนำเข้าชิ้นส่วนยานยนต์

จากข้อมูลของกรมเจรจาการค้าระหว่างประเทศ การนำเข้าชิ้นส่วนยานยนต์ ปี 2547 ( ม.ค. –
ธ.ค.) มียอดนำเข้าคิดเป็นมูลค่าทั้งสิ้น 172,591.9 ล้านบาท
โดยแบ่งเป็นส่วนประกอบและอุปกรณ์รถยนต์รวมทั้งโครงรถและตัวถัง มูลค่า 114,830.8 ล้านบาท
เพิ่มขึ้นจากช่วงเดียวกันของ ปี 2546 ร้อยละ 14.62 เครื่องยนต์และส่วนประกอบ มูลค่า
54,104.80 ล้านบาท (เพิ่มขึ้น ร้อยละ 9.55 และยางรถยนต์ 3,626.30 ล้านบาท
(เพิ่มขึ้นร้อยละ 41.43)

ภาวะเศรษฐกิจโดยรวมปี 2548 คาดว่าจะขยายตัวจากปีก่อนร้อยละ 5.1 ขณะที่อัตราดอกเบี้ยเงินกู้
แม้จะมีแนวโน้มสูงขึ้นแต่ยังอยู่ในระดับต่ำ
และจากการที่ธนาคารแห่งประเทศไทยประกาศให้กับสถาบันการเงินประเภทธนาคารสามารถดำเนินธุรกรรมด้านการเช่าซื้อได้
จะทำให้มีธนาคารเข้ามาแข่งขันและเสนอเงื่อนไขที่น่าสนใจมากขึ้นในธุรกิจเช่าซื้อรถยนต์
นอกเหนือจากข้อเสนอของบริษัทเงินทุนที่สนับสนุนการปล่อยสินเชื่อ อย่างเต็มที่อยู่แล้ว
จึงคาดว่าตลาดปี 2548 ยอดจำหน่ายรถยนต์ในประเทศจะอยู่ในระดับ 680,000 คัน เพิ่มขึ้น
จากปีก่อนร้อยละ 8.6 จำแนกเป็นรถยนต์เพื่อการพาณิชย์คิดเป็นสัดส่วนร้อยละ 66.9
และรถยนต์นั่งร้อยละ 33.1 โดยเป็นรถยนต์ที่จดทะเบียนในกรุงเทพมหานครร้อยละ 39.1
และภูมิภาคร้อยละ 60.9 โดยรถยนต์นั่ง ขนาดเล็ก-ขนาดกลาง และรถปิคอัพรุ่นประหยัดน้ำมัน
จะยังเป็นสินค้านำตลาดเช่นเดียวกับในช่วงปลายปี 2547

[]

ภาวะอุตสาหกรรมเครื่องใช้ไฟฟ้า

ด้านการผลิตของอุตสาหกรรมเครื่องใช้ไฟฟ้าในเดือนสุดท้ายของปี 2547 นี้ยังอยู่ในภาวะ
ทรงตัวจากเดือนก่อน
จะเห็นได้ว่าดัชนีผลผลิตอุตสาหกรรมมีการปรับตัวเพิ่มขึ้นจากปีก่อนในเดือนเดียวกัน
โดยมีค่าดัชนีผลผลิตอุตสาหกรรมที่ครึ่งปีแรกจนถึงไตรมาสที่ 4 เป็น 10.70, 9.90, 3.50
โดยลำดับ เห็นได้ว่าในช่วงครึ่งปีแรกของทุกปีจะมีความต้องการในผลิตภัณฑ์เครื่องปรับอากาศสูงขึ้น
ทั้งนี้เนื่องจากเข้าสู่ ฤดูร้อน และเมื่อดูกราฟดัชนีผลผลิตรวมของเครื่องใช้ไฟฟ้าในแต่ละผลิตภัณฑ์
ก็จะเห็นว่าทิศทางความต้องการในผลิตภัณฑ์เครื่องปรับอากาศจะมีแนวโน้มเพิ่มชันขึ้น
รองลงมาเป็นตู้เย็น และการผลิตเครื่องใช้ไฟฟ้าอื่น

ด้านการส่งออกจะมีทิศทางการส่งออกของเครื่องวีดีโอมีแนวโน้มคงที่จนถึงลดลงร้อยละ 13.65
ขณะเดียวกันเครื่องปรับอากาศและตู้เย็นมีการส่งออกเพิ่มขึ้นร้อยละ 34.25, 26.06 เมื่อเทียบกับปี
2546

ด้านการนำเข้าจะเห็นได้ว่าอัตราการการนำเข้าเครื่องใช้ไฟฟ้ากลุ่มผลิตภัณฑ์เครื่องวีดีโอ, VCD,
DVD มีอัตราการนำเข้าเพิ่มสูง เนื่องจากสินค้าที่นำเข้าจากจีนมีราคาที่ถูกลง
ขณะเดียวกันกลุ่มผลิตภัณฑ์ตู้เย็นใช้ตามบ้าน และเครื่องปรับอากาศสำหรับที่พักอาศัย โรงงาน
จะมีอัตราการนำเข้าค่อนข้างทรงตัว จนถึงเพิ่มขึ้นเล็กน้อย

[]

สำหรับสถานการณ์ในปี 2548
ที่จะถึงนี้คาดว่าการขยายตัวจะปรับเพิ่มขึ้นได้ตามฤดูกาลในเดือนมกราคม 2548
แต่เป็นไปในลักษณะที่ค่อยเป็นค่อยไปในช่วงแรกๆ แต่หากช่วงต่อไปสภาพการณ์มีการ
เปลี่ยนแปลงกลับไปในทางที่ดีขึ้นโดยได้ปัจจัยบวกเข้ามาช่วยก็อาจช่วยให้ภาวะอุตสาหกรรมเปลี่ยนไปในทางที่ดีขึ้นได้ในช่วงหลังของปีในเดือนมกราคม
2548 ดัชนีผลผลิตอุตสาหกรรม โดยรวมเพิ่มขึ้นจากระยะเดียวกันกับปี 2547 ที่ร้อยละ 3.9
ในหมวดเครื่องใช้ไฟฟ้า ได้มีการชะลอตัวลดลงอย่างต่อเนื่อง
ซึ่งเป็นผลมาจากการชะลอตัวด้านอุปสงค์และปัจจัยชั่วคราวที่เกิดจากการปิดซ่อมบำรุงโรงงานและอุปสงค์จากต่างประเทศลดลง

[]

ภาวะอุตสาหกรรมเครื่องปรับอากาศ

ปี 2547 มูลค่าตลาดเครื่องปรับอากาศมีการเติบโตอย่างต่อเนื่องจากปี 2546 จากภาวะ
อากาศร้อน การขยายตัวของเศรษฐกิจที่ส่งผลโดยตรงต่อภาคอสังหาริมทรัพย์
การสร้างอาคารสำนักงาน ที่พักอาศัยที่เพิ่มมากขึ้นโดยจะมีมูลค่าตลาดกว่า 13,000 ล้านบาท
การส่งออกเพิ่มขึ้นประมาณร้อยละ 29 ตลาดส่งออกหลักคือ อิตาลี สเปน ออสเตรเลีย และญี่ปุ่น
ส่วนการนำเข้าเพิ่มขึ้นร้อยละ 50.0 เนื่องจากราคาที่มีแนวโน้มลดลง ส่วนใหญ่นำเข้าจากญี่ปุ่น
และมาเลเซีย

ปี 2548 คาดว่ามูลค่าตลาดในประเทศยังคงเพิ่มขึ้น แต่อาจจะชะลอตัวตามภาวะเศรษฐกิจ
ผู้ผลิตเน้นการแข่งขันทางด้านราคามากขึ้น โดยเฉพาะเครื่องปรับอากาศรุ่นเล็ก
การส่งออกจะขยายตลาด ไปยังสหภาพยุโรปได้มากขึ้น แต่การส่งออกไปยังญี่ปุ่นมีแนวโน้มลดลง
เนื่องจากต้องแข่งขันกับเครื่องปรับอากาศต้นทุนต่ำจากจีน
คาดว่าการส่งออกโดยรวมจะขยายตัวประมาณร้อยละ 17 ส่วนการนำเข้าจะขยายตัวประมาณ
ร้อยละ 10 โดยนำเข้าจากญี่ปุ่นและจีนที่เป็นแหล่งนำเข้าหลัก

[]

ภาวะการณ์แข่งขัน

บริษัทผู้ผลิตชิ้นส่วนพลาสติกในประเทศมีจำนวนมากแต่ส่วนใหญ่เป็นผู้ประกอบการขนาดเล็ก
แต่มีความชำนาญเฉพาะด้านในการผลิตแต่ละผลิตภัณฑ์ เช่น ผู้ผลิตชิ้นส่วนพลาสติกสำหรับครัวเรือน
ผู้ผลิต ชิ้นส่วนยานยนต์และเครื่องไฟฟ้า
โดยจะแบ่งกลุ่มตามคุณภาพของสินค้าที่ผลิตซึ่งสินค้าที่บริษัทผลิตเป็นสินค้าในกลุ่มที่ต้องใช้ความชำนาญในการผลิตและต้องมีการควบคุมคุณภาพที่ดี
รวมทั้งเทคโนโลยีในการผลิตและการจัดส่งสินค้าที่ตรงต่อเวลา ซึ่งผู้ผลิตที่อยู่ในกลุ่มนี้
มีจำนวนประมาณ 20 ราย
ซึ่งส่วนมากเป็นบริษัทต่างประเทศโดยเฉพาะประเทศญี่ปุ่นและประเทศไต้หวัน
ดังนั้นการแข่งขันในธุรกิจจึงไม่รุนแรงแต่จะมีการแข่งขันในด้านคุณภาพของสินค้าและความน่าเชื่อถือเป็นหลัก
โดยแต่ละบริษัทจะมีฐานของลูกค้าของตัวเอง
ทำให้ยากต่อการเข้ามาประกอบธุรกิจของผู้ประกอบการรายใหม่

บริษัทพยายามพัฒนาการให้บริการเพื่อรักษาฐานลูกค้าของบริษัท
และขยายฐานลูกค้าใหม่โดยการพัฒนาด้านการออกแบบผลิตภัณฑ์ และ ใช้กลยุทธ์ One-Stop
Service
เพื่อสร้างความแตกต่างจากผู้ประกอบการรายอื่นที่รับจ้างฉีดชิ้นส่วนพลาสติกเพียงอย่างเดียว
โดยบริษัทมีทีมออกแบบและผลิตแม่พิมพ์ที่สามารถให้บริการลูกค้าให้ได้รับความคล่องตัว
เพียงลูกค้านำแบบร่างผลิตภัณฑ์ (Drawing) มาให้
บริษัทสามารถที่จะออกแบบและผลิตแม่พิมพ์เพื่อผลิตชิ้นงานพลาสติกตามความต้องการของลูกค้าได้
ในขณะที่ผู้ผลิตชิ้นส่วนพลาสติกรายอื่นต้องรับแม่พิมพ์จากลูกค้าหรือจ้างบริษัทผู้ผลิตแม่พิมพ์อื่นเป็นผู้ผลิต
รวมถึงการนำชิ้นงานมาพ่นสี เคลือบสี พิมพ์ลาย ตลอดจนถึงกระบวนการประกอบชิ้นงานต่าง ๆ
เข้าด้วยกันตามความต้องการของลูกค้า
นอกจากการเน้นความสำคัญของคุณภาพของสินค้าแล้วบริษัทยังให้ความสำคัญกับการจัดส่งสินค้าให้ตรงต่อเวลา
และเป็นการลดต้นทุนในการจัดเก็บสินค้าให้แก่ลูกค้าด้วย
โดยลูกค้าของบริษัทจะส่งคำสั่งซื้อสินค้าและตาราง การจัดส่งสินค้ามาให้บริษัท
บริษัทจะดำเนินการส่งสินค้าให้ตรงตามเวลากับสายการผลิตของลูกค้าเพื่อลดภาระ การจัดเก็บสินค้า
จากความพยายามในการพัฒนาคุณภาพและการบริการ
ส่งผลให้บริษัทสามารถที่จะแข่งขันกับผู้ผลิตจากต่างประเทศได้และปัจจุบันบริษัทสามารถควบคุมอัตราการการสูญเสียจากการผลิตให้ใกล้เคียงกับระดับมาตรฐานของผู้ผลิตชิ้นส่วนพลาสติกชั้นนำ

3.3. การจัดหาผลิตภัณฑ์หรือบริการ

3.3.1. รายละเอียดของโรงงาน ปัจจุบันโรงงานมี 3 แห่งดังนี้

โรงงานที่ 1 ตั้งอยู่เลขที่ 59 หมู่ที่ 6 ถนนกิ่งแก้ว ตำบลราชาเทวะ อำเภอบางพลี
จังหวัดสมุทรปราการ บนเนื้อที่ 9 ไร่ เป็นอาคารโรงงานพื้นที่ใช้สอย 9,200 ตารางเมตร
ประกอบด้วยแผนกการตลาด แผนกวิศวกรรม แผนกการผลิต โดยมีกำลังการผลิตเต็มที่ 3,600
ตัน/ปี

โรงงานที่ 2 ตั้งอยู่เลขที่ 517 หมู่ที่ 9 ตำบลหนองกี่ อำเภอกบินทร์บุรี จังหวัดปราจีนบุรี บนเนื้อที่
13 ไร่ สำหรับการเพิ่มกำลังการผลิต เพื่อตอบสนองความต้องการของลูกค้า
ซึ่งเริ่มดำเนินงานได้ในเดือนกุมภาพันธ์ 2547 โดยมีกำลังการผลิตเต็มที่ 4,200 ตัน/ปี

โรงงานที่ 3 ตั้งอยู่เลขที่ 28/4 หมู่ที่ 1 ถนนสุวินทวงศ์ ตำบลคลองอุดมชลจร
อำเภอเมืองจังหวัดฉะเชิงเทราเป็นโรงงานผลิตแม่พิมพ์

นโยบายการผลิตที่สำคัญ คือ เน้นการผลิตสินค้าที่มีคุณภาพดี
ตรงกับความต้องการของลูกค้าและสามารถส่งสินค้าได้ตรงตามระยะเวลาที่กำหนด
ทั้งนี้เพื่อให้ลูกค้ามีความเชื่อมั่นและเกิดความพึงพอใจ ในผลิตภัณฑ์ของบริษัท

3.3.2. การจัดหาวัตถุดิบที่ใช้ในการผลิตชิ้นส่วนพลาสติก

-   วัตถุดิบสำหรับการผลิตชิ้นส่วนพลาสติก

วัตถุดิบหลักของบริษัท คือ เม็ดพลาสติก บริษัทฯ ได้สั่งซื้อจากตัวแทนจำหน่ายในประเทศทั้งหมด
ซึ่งการสั่งซื้อเม็ดพลาสติกจะแยกตามลักษณะของกลุ่มผลิตภัณฑ์ ดังนี้

-   กลุ่มชิ้นส่วนพลาสติกสำหรับอุตสาหกรรมยานยนต์

การสั่งซื้อเม็ดพลาสติกเพื่อการผลิตชิ้นส่วนพลาสติกสำหรับอุตสาหกรรมยานยนต์
เป็นการสั่งซื้อล่วงหน้าจากผู้จำหน่ายในประเทศ โดยร้อยละ 95
ของการสั่งซื้อเม็ดพลาสติกลูกค้าจะเป็นผู้กำหนดชนิดและประเภทของเม็ดพลาสติกรวมทั้งผู้จำหน่ายเม็ดพลาสติก
ซึ่งเป็นการควบคุมคุณภาพของวัตถุดิบให้ตรงกับความต้องการของลูกค้า
โดยฝ่ายจัดซื้อของบริษัทจะจัดซื้อเม็ดพลาสติกตามคำสั่งซื้อของลูกค้า

-   กลุ่มชิ้นส่วนพลาสติกสำหรับอุตสาหกรรมเครื่องใช้ไฟฟ้า

การสั่งซื้อเม็ดพลาสติก เพื่อการผลิตชิ้นส่วนพลาสติก สำหรับอุตสาหกรรมเครื่องใช้ไฟฟ้า มี 2
รูปแบบคือ ลูกค้าจัดหาวัตถุดิบเอง และ บริษัทซื้อวัตถุดิบเอง
โดยสัดส่วนของการจัดซื้อวัตถุดิบระหว่างการที่ลูกค้าจัดหาวัตถุดิบและบริษัทเป็นผู้จัดซื้อวัตถุดิบเองคิดต่อยอดขายคิดเป็นร้อยละ
6 และร้อยละ 94 ตามลำดับ

อย่างไรก็ตาม การสั่งซื้อเม็ดพลาสติกของทั้งสองกลุ่มนั้นบริษัทสามารถที่จะตกลงกับลูกค้า
ในการจัดซื้อเม็ดพลาสติกได้
หากบริษัทสามารถจัดหาแหล่งจำหน่ายเม็ดพลาสติกจากผู้จัดจำหน่ายอื่นที่มีคุณภาพเทียบเท่ากับความต้องการของลูกค้าและมีราคาถูกกว่า
ทำให้บริษัทไม่มีปัญหาในการจัดหาเม็ดพลาสติก

ประเภทของเม็ดพลาสติก ที่ใช้จำแนกเป็นประเภทหลักๆ ดังนี้ Polystyrene – PS,
Polypropylene–PP (Engineering Grade), Acrylonitride Butadiene
Styrene–ABS และอื่นๆ เช่น Nylon-6, Nylon-66, Nylon-PC

3.3.3. การจัดหาวัตถุดิบที่ใช้ในการผลิตแม่พิมพ์

-   วัตถุดิบสำหรับการผลิตแม่พิมพ์

บริษัทสั่งซื้อแบบแม่พิมพ์เหล็ก (Moud Base) สำหรับทำแบบแม่พิมพ์ทั้งหมดจาก
ผู้จัดจำหน่ายภายในประเทศหลายราย เป็นคู่ค้ากับบริษัทมานาน
โดยเหล็กที่ใช้จะเป็นเหล็กที่มีคุณภาพและทนทาน ซึ่งจะทำให้ผลงานที่ฉีดจากแม่พิมพ์ของบริษัท
มีอัตราการสูญเสียต่ำ ในการผลิตแม่พิมพ์นั้น สามารถแบ่งได้เป็น 2 แบบ คือ

-   ลูกค้าจ้างให้ผลิตแม่พิมพ์

การผลิตแม่พิมพ์ประเภทนี้
บริษัทจะร่วมกับลูกค้าออกแบบแม่พิมพ์สำหรับการฉีดพลาสติกตามที่ลูกค้าต้องการ
และผลิตแม่พิมพ์ตามแบบที่ได้ตกลงร่วมกัน

-   ลูกค้านำแม่พิมพ์มาให้ซ่อมแซมหรือปรับปรุง

ในส่วนนี้ ลูกค้าจะนำแม่พิมพ์ของลูกค้ามาให้ซ่อมแซมหรือปรับปรุง
ซึ่งบริษัทจะร่วมกับลูกค้าในการแก้ไขลักษณะพื้นผิว โครงสร้างของแบบแม่พิมพ์ที่ลูกค้านำมา
เพื่อฉีดชิ้นส่วนพลาสติกให้ได้ตามลักษณะที่ลูกค้าต้องการ

ในการผลิตและซ่อมแซมแม่พิมพ์ บริษัทกำหนดราคาค่าบริการจาก ขนาดของแม่พิมพ์
ความยากง่ายในการซ่อมแซม และชั่วโมงการทำงาน โดยบันทึกเป็นรายได้ ค่าบริการ

3.3.4. กระบวนการผลิตชิ้นส่วนพลาสติก

กระบวนการผลิตชิ้นงานฉีดพลาสติก เริ่มจากการหลอมละลายเม็ดพลาสติก
หลังจากนั้นอัดฉีดเข้าสู่แม่พิมพ์ ชิ้นงานจะเซ็ทตัว และระบบของเครื่องจะดันชิ้นงานออกมา
ดังรูปต่อไปนี้

[]

กระบวนการฉีดพลาสติก

กระบวนการผลิตชิ้นส่วนพลาสติกของบริษัท ที.กรุงไทยอุตสาหกรรม จำกัด (มหาชน)
จะเริ่มตั้งแต่ขั้นตอนการรับคำสั่งซื้อจากลูกค้าซึ่งจะต้องมีการพิจารณากำหนดทบทวนข้อตกลงร่วมกัน
แล้วจึงวางแผน การผลิต จัดทำแม่พิมพ์
นำมาติดตั้งปรับแต่งแล้วจึงฉีดพลาสติกออกมาเป็นชิ้นงานตามที่ลูกค้าต้องการ
โดยสามารถแสดงเป็นแผนภูมิได้ดังต่อไปนี้

[]

ผลผลิตที่เกิดจากกระบวนการผลิตชิ้นส่วนพลาสติกของ บริษัทสามารถแบ่งเป็นกลุ่มใหญ่ๆ ได้ดังต่อไปนี้

กลุ่มที่ 1 ชิ้นส่วนพลาสติกสำหรับอุตสาหกรรมยานยนต์

ผลิตภัณฑ์ของบริษัทในกลุ่มนี้ เช่น ชิ้นส่วนพลาสติกที่ใช้ภายในห้องโดยสาร ฝาครอบล้อ ยางกันโคลน
ฝาครอบเครื่องยนต์ ชุดแผงยึดหม้อน้ำ เป็นต้น

กลุ่มที่ 2 ชิ้นส่วนพลาสติกสำหรับอุตสาหกรรมเครื่องใช้ไฟฟ้า

ผลิตภัณฑ์ของบริษัทในกลุ่มนี้ เช่น ชิ้นส่วนภายนอกและภายในของ ตู้เย็น เครื่องปรับอากาศ
เครื่องซักผ้า เครื่องรับโทรทัศน์ และเครื่องเสียง เป็นต้น

กลุ่มที่ 3 ชิ้นส่วนพลาสติกสำหรับอุตสาหกรรมอื่น ๆ

ผลิตภัณฑ์ของบริษัทในกลุ่มนี้
จะเป็นชิ้นส่วนพลาสติกที่เป็นส่วนประกอบของบรรจุภัณฑ์สำหรับสินค้าอุปโภคบริโภค เช่น กระปุกสำลี
เป็นต้น

3.3.5.6. กระบวนการออกแบบและผลิตแม่พิมพ์

กระบวนการออกแบบและผลิตแม่พิมพ์หลักๆ ประกอบด้วยขั้นตอนต่อไปนี้

[]

1.  ออกแบบผลิตภัณฑ์ (Product Design)

2.  ออกแบบแม่พิมพ์ (Mould Design)

3.  ทำการผลิตแต่ละชิ้นส่วนประกอบ( Machining )

4.  ทำขัดแต่ง และการประกอบแม่พิมพ์ (Fitting & Assembly)

5.  การตรวจสอบคุณภาพ

6.  ทำการทดสอบการฉีดชิ้นงาน ( Try-Out )

กระบวนการผลิตแม่พิมพ์ของบริษัท ที.กรุงไทยอุตสาหกรรม จำกัด (มหาชน)
จะเริ่มตั้งแต่ขั้นตอนการรับคำสั่งซื้อจากลูกค้าซึ่งจะต้องมีการพิจารณากำหนดทบทวนข้อตกลงร่วมกัน
แล้วจึงวางแผนการผลิตแม่พิมพ์ ควบคุมตรวจสอบคุณภาพ และนำทดลองฉีดพลาสติกออกมาเป็นชิ้นงาน
รับรองการผลิต ก่อนส่งมอบให้กับลูกค้า โดยสามารถแสดงเป็นแผนภูมิได้ดังต่อไปนี้

[]

3.3.7. การวิจัยและพัฒนาการผลิตแม่พิมพ์

เป็นการใช้โปรแกรมคอมพิวเตอร์ช่วยในการวิเคราะห์ ปัญหาการไหลสำหรับแม่พิมพ์ ฉีดพลาสติก

3.3.8 การซ่อมแซมแม่พิมพ์

นอกจากการให้บริการผลิตแม่พิมพ์แล้วบริษัทยังให้บริการซ่อมแซมแม่พิมพ์ที่ชำรุดที่เกิดจาก การใช้งาน
ซึ่งการให้บริการในส่วนการซ่อมแซมแม่พิมพ์นี้จะเป็นการสร้างความเชื่อมั่นในการบริการของบริษัท
เนื่องจากหากแม่พิมพ์ของลูกค้าเกิดชำรุดจากการผลิต
ทีมซ่อมแซมแม่พิมพ์ของบริษัทสามารถให้บริการซ่อมแซม ได้ทันที
โดยไม่จำเป็นต้องนำส่งแม่พิมพ์ไปทำการซ่อมแซมนอกสถานที่ทำให้เสียเวลาในการผลิต
ดังนั้นลูกค้าของบริษัทจึงมีความมั่นใจในบริการผลิตชิ้นส่วนพลาสติกของบริษัท

9.  สิ่งแวดล้อม

ทางบริษัทได้ตระหนักถึงผลกระทบกับสิ่งแวดล้อม ที่อาจมีผลกระทบต่อ พนักงาน การผลิต
และคุณภาพของผลิตภัณฑ์ จึงได้ทำการร้องขอให้ศูนย์ความปลอดภัยการทำงานพื้นที่ 6 ตำบลเทพารักษ์
จังหวัดสมุทรปราการ และทางศูนย์ความปลอดภัยการทำงานพื้นที่ 6
ได้แจ้งการตรวจประเมินสภาพแวดล้อมการทำงาน ลงวันที่ 24 กุมภาพันธ์ 2547
ได้ผลการตรวจประเมินสภาพแวดล้อมเกี่ยวกับการวัดระดับเสียง, ระดับแสง,จำนวนฝุ่น ในอากาศ,
สารโทลูอีน และสารเอ็น-เฮกเซน ปรากฏค่าที่วัดได้อยู่ใกล้เคียงกับมาตรฐานที่กำหนดไว้